open-index/open-wikipedia-markdown huggingface dataset:
Դուլսե դե լեչե

**Դուլսե դե լեչե**, իսպանական, պորտուգալական (**դուսե դե լեյտե**) և լատինոամերիկյան խոհանոցի աղանդեր, օգտագործվում է նաև որպես սոուս և որպես միջուկ հրուշակեղենի արտադրության մեջ։ Այն նաև հայտնի է «Մանհա դե լեչե» կամ պարզապես «Մանհա» անվամբ։

## Նկարագրություն
Աղանդերն իրենից ներկայացնում է ռուսական եփած խտացրած կաթի նմանօրինակը, սակայն ունի ավելի նոսր խտություն։ Դուլսե դե լեչեի պատրաստման ժամանակ թարմ կաթն ու շաքարավազը եփում են այնքան, որ ստանա որոշակի խտություն և կարամելային գույն։ Լավագույն համ և հոտ ստանալու համար հաճախ ավելացնում են վանիլ, երբեմն նաև դարչին։

Լատինական Ամերիկայի մի շարք երկրներում առկա են աղանդերի ավելի էկզոտիկ տարբերակներ, այսպես` Մեքսիկայում օգտագործում են այծի կաթ, Կուբայում` թթվակաթնային հիմք, Պուերտո Ռիկոյում` կոկոսի կաթ։

## Օգտագործում
Դուլսե դե լեչեն ուտում են բլինիների և չորացրած հացի հետ, քսում են վաֆլիի, կեքսերի (մաֆին) և պաղպաղակի վրա, օգտագործում են որպես միջուկ տորթերի և թխվածքաբլիթների համար։ Կան հատուկ աղանդերներ, օրինակ ալֆախոր թխվածքաբլիթը, որոնք պատրաստվում են հենց դուլսե դե լեչեով։ Դուլսե դե լեչեն օգտագործում են նաև փքաբլիթների (չուրո) և կարամելային պուդինգների պատրաստման ժամանակ։
кМЭш

## Տարածում
Ծագելով Պիրենեյան թերակղզում` դուլսե դե լեչեն տարածվել է Իսպանիայի և Պորտուգալիայի նախկին գաղութներում, ոչ միայն Ամերիկայում, այլև Ասիայում (Ֆիլիպիններ)։ Ֆրանսիայում այս աղանդերը հայտնի է որպես **Confiture de lait**, սակայն այդքան մեծ ճանաչում չունի։

## Դուլսե դե լեչեի օգտագործման օրինակներ

Պատկեր:Alfajor de maicena and a latte.jpg|Ալֆախոր թխվածքաբլիթի միջուկ
Պատկեր:Dulce de Leche roll.jpg|Ռուլետի միջուկ
Պատկեր:Flan casero con dulce de leche.JPG|Կարամելային պուդինգի հետ
Պատկեր:Dulce desayuno.jpg|Որպես նախաճաշ
Պատկեր:Faisselle & confiture de lait.jpg|Ֆրանսիական փափուկ պանրի հետ
Պատկեր:Panqueques (8724000568).jpg|Բլինիի հետ
Պատկեր:Oreshki with dulce de leche.jpg|Ընկույզ՝ dulce de leche միջուկով


## Ծանոթագրություններ

## Արտաքին հղումներ
*Դուլսե դե լեչեի պատմությունն Արգենտինայում.
*The South American Table: The Flavor and Soul of Authentic Home Cooking from Patagonia to Rio de Janeiro, with 450 Recipes

Կատեգորիա:Արգենտինական խոհանոց
Կատեգորիա:Իսպանական խոհանոց
Կատեգորիա:Պորտուգալական խոհանոց
Վեներա Թարզյան

**Վեներա Հովհաննեսի Թարզյան** (), հայ դերասանուհի։

Դերասան Գագիկ Ադիլխանյանի կինն է։

## Կենսագրություն
Վեներա Թարզյանը ծնվել է 1954 թվականին, Ջավախքի Ուչմանա գյուղում։ 1972 թվականին ավարտել է Ուչմանայի միջնակարգ դպրոցը, 1974-1976 թվականներին սովորել է Լենինականի Ա. Մռավյանի անվան թատրոնին կից ստուդիայում (այժմ՝ Գյումրիի Վարդան Աճեմյանի անվան պետական դրամատիկական թատրոն)` Երվանդ Ղազանչյանի արվեստանոցում։ 1976-1996 թվականներին աշխատել է Թբիլիսիի Պետրոս Ադամյանի անվան պետական հայկական դրամատիկական թատրոնում` որպես դերասանուհի։ 1996 թվականին տեղափոխվել է Երևան և որպես դերասանուհի աշխատանքի անցել Երևանի Գաբրիել Սունդուկյանի անվան ազգային ակադեմիական թատրոնում։

## Ներկայացումներ
;Դերեր Թբիլիսիի Պետրոս Ադամյանի անվան հայկական դրամատիկական թատրոնում

;Երևանի Գաբրիել Սունդուկյանի անվան ազգային ակադեմիական թատրոնում

## Ֆիլմագրություն

## Մրցանակներ
* 1981 թվականին «Դատ առանց մեղադրյալի» ներկայացման գլխավոր դերի կերտման համար դարձել է Վրաստանի կոմերիտմիության մրցանակի դափնեկիր 
* ՀԹԳՄ պատվոգիր
* Պատվոգիր ՀՀ մշակույթի նախարարության կողմից Մուրացանի «Ռուզան» ներկայացման մեջ իշխանուհի Մաքմանի դերակատարման համար, 2008 թ. 
* Պատվոգիր Ալավերդի քաղաքի Քաղաքապետարանի կողմից «Թատերական լոռի» հոբելյանական 20-րդ փառատոնին ակտիվ մասնակցելու համար, 2010 թ.

## Ծանոթագրություններ

Կատեգորիա:Հայ դերասանուհիներ
Գերլուսին

**Գերլուսին**, աստղագիտական երևույթ, որը տեղի է ունենում, երբ լիալուսինը կամ նորալուսինը համընկնում են մերձակետում գտնվելու հետ (երբ Լուսինը և Երկիրը հնարավորիս  մոտ են գտնվում իրար)։ Տեղի է ունենում Լուսնի էլիպսաձև ուղեծրի պատճառով, որով այն պտտվում է Երկրի շուրջը։ Այդ երևույթի շնորհիվ հնարավորություն ունենք տեսնելու սովորականից մեծ չափերի Լուսնի սկավառակը։
մինի|Գերլուսին 2011 թվականի մարտի 19  (աջից), համեմատած 2010 թվականի դեկտեմբերի 20-ի միջին չափի Լուսնի հետ (ձախից)։ Դիտումը Երկրից։
Պետք չէ շփոթել տվյալ երևույթը այսպես կոչված «լուսնային պատրանքի» հետ, որը տեղի է ունենում, երբ Լուսինը հորիզոնին շատ մոտ գտնվելու պատճառով թվում է շատ մեծ։ Գերլուսնին հակառակ երևույթը կոչվում է միկրոլուսին (), համեմատած առաջինին, այս տերմինը լայն կիրառություն չունի։

Առաջին անգամ «գերլուսին» տերմինը օգտագործվել է 1979 թվականին Dell Publishing տպագրատան հորոսկոպների ամսագրում։

Գերլուսիններից մեկը տեղի է ունեցել 2014 թվականի սեպտեմբերի 9-ին։ Վերջին ամենամեծ գերլուսինը դիտվել է 2016 թվականի նոյեմբերի 14-ին 16։54-ին։ Վերջին անգամ նման մեծության Լուսին դիտվել է 1948 թվականին, երբ Լուսինը 50 կիլոմետրով ավելի մոտ էր Երկրին։ 2015 թվականի սեպտեմբերի 27-ից 28-ի գիշերը տեղի ունեցած գերլուսինը համընկել է Լուսնի լրիվ խավարման հետ, որը դիտվել է նաև Ռուսաստանի եվրոպական մասում։ Հետաքրքիր է, որ գերլուսինը աստղագիտության մեջ չի համարվում առանձնահատուկ մի երևույթ։ Ռուս աստղագետ Սերգեյ Պոպովի կարծիքով «Դա ձանձրալի մի երևույթ է, որը տեղի է ունենում տարվա մեջ մի քանի անգամ, իսկ չափերի տարբերությունը նկատելի չէ՝ Լուսինը հսկայական չի դառնում։ Համեմատել լիալուսինը գերլուսնի հետ, նույնն է, թե համեմատել նորածին փղիկներին, որոնց տարբերությունը մեկ սանտիմետր է»։

Իրականում նոյեմբերի 16-ի գերլուսնի մասին ՆԱՍԱ-ի տվյալները վերցված են, Երկրից առավելագույն հեռավորություն ունեցող Լուսնի, թվացիալ չափերի ու պայծառության համեմատ։ Լուսնի և Երկրի միջին հեռավորությունը ըստ ՆԱՍԱ-ի տվյալների 348 400 կիլոմետր է։ Գերլուսնի ժամանակ նրանք մոտենում են չնչին տոկոսով, տեղատվության ու մակընթացության բարձրությունը շատ քիչ են տարբերվում։

## Սահմանում
Լուսնի էլիպսաձև ուղեծրի պատճառով, որով նա պտտվում է Երկրի շուրջը, Երկրի և Լուսնի միջև չափերը տատանվում են 357 հազար կիլոմետրից մինչև 406 հազար կիլոմետր (հեռավորությունը նրանց կենտրոնների միջև)։ Լիալուսինը մերձակետով անցնելիս երևում է 14%-ով մեծ (տրամագիծը) և 30%-ով ավելի պայծառ, քան հեռակետով անցնելիս (միկրոլուսին)։

## Տես նաև
* Լիալուսին

## Ծանոթագրություններ

Կատեգորիա:Աստղագիտական երևույթներ
Կատեգորիա:Աստղագիտություն
Կատեգորիա:Լուսին
Մաուդ Վագներ

**Մաուդ Սթիվենս Վագներ** (, ), կրկեսի դերասան, Ամերիկայի Միացյալ Նահանգների առաջին հայտնի կին տատու արտիստը։

## Կյանք և գործունեություն
Վագները ծնվել է 1877 թվականին Լայոնի շրջանում, Դեյվիդ վան Բուրան Սթիվենսի և Սարա Ջեյն Մաքգիի ընտանիքում։

Վագները կատարում էր օդային համարներ, աշխատում էր ճանապարհորդային բազմաթիվ կրկեսներում։ Որոշ ժամանակ անց Մաուդը հանդիպել է Գաս Վագներին, որը տատու արտիստ էր և իրեն համարում էր «ամենաարտիստիկ և նշանակալի մարդն Ամերիկայում», երբ 1904 թվականին կրկեսը գտնվում էր Լուիզիանայի համաշխարհային ցուցահանդեսում։ Մաուդը և Գասը սկսել են հանդիպել տատուաժի դասեր անցկացնելու համար, և մի քանի տարի անց ամուսնացել։ Նրանք միասին ունեցել են աղջիկ՝ Լոթևան, ով սկսել է տատուով զբաղվել 9 տարեկանում և ինքնուս դարձել տատու արտիստ։
 
Որպես իր ամուսնու աշակերտ՝ Վագները սովորում էր՝ ինչպես «ձեռքի վրա» անել ավանդական դաջվածք՝ չնայած դաջվածք անող մեքենանաների հայտնագործությանը։ Վագներները վերջին դաջվածք անողներն էին, որոնք ձեռքով էին աշխատում՝ առանց ժամանակակակից դաջվածք անող մեքենաների։ Մաուդը Վագներն առաջին կինն էր, ով հայտնի դարձավ որպես տատու արտիստ։

Կրկեսը թողնելուց հետո Մաուդը և Վագներն սկսել են ճանապարհորդել Միացյալ Նահանգներով, աշխատել են որպես տատու արտիստներ։ Նրանք մեծ նշանակություն են ունեցել երկրի ներքին շրջաններում դաջվածքների տարածման գործում, քանզի այդ շրջանները հեռու էին մեծ քաղաքներից։

## Մահ
Մաուդ Վագները մահացել է 1961 թվականի հունվարի 30-ին, Օկլահոմայի Լաութաուն քաղաքում։

## Ծանոթագրություններ

Կատեգորիա:Ամերիկացի արտիստներ
Կատեգորիա:Կրկեսի դերասաններ‏
Կատեգորիա:Ամերիկացի կին արվեստագետներ
Կատեգորիա:20-րդ դարի ամերիկացի արվեստագետներ
Լեպյոշկինի-Դեմիդովի դաստակերտ

**Լեպյոշկինի-Դեմիդովի դաստակերտ** (), քաղաքային դաստակերտ Մոսկվայում (Ռուսաստան)։ Հասցեն՝ Պյատնիցկայա փողոց, տուն 18, շինություն 1։ Մշակութային ժառանգության դաշնային նշանակության օբյեկտ է։

## Պատմություն
XVIII դարի վերջում տնատիրությունը պատկանել է Ֆ. Բ. Լեպյոշկինին։ Երկհարկանի դաստակերտային տունը կառուցվել է 1789-1790 թվականներին՝ կողաճակատը դեպի փողոց, վաղ կլասիցիզմի ոճով։ 1812 թվականի մոսկովյան հրդեհից հետո տունը վերակառուցվել է նոր կալվածատիրոջ՝ լեռնագործարանատեր Դեմիդովի համար։ Նոր շենքի նախագիծը ամպիր ոճով մշակել է ճարտարապետ Օսիպ Բովեն։ Շենքի գլխավոր ճակատը դուրս է գալիս Պյատնիցկայա փողոց և զարդարված է հոնիական օրդերի վեց սյուների սյունաշարով, որի համար հիմք է ծառայում առաջին՝ խարսխահարկը։ Ճակատի ծեփածո զարդերը բնորոշ են մոսկովյան ամպիրին։ Բակի տանող պատն ամրացել է որմնասյուն-կոնտրֆորսներով։ Թե ինչ նպատակով է պատն ամրացվել տունը կառուցելու ժամանակ, հայտնի չէ, սակայն XX դարում տան տակ անցկացվել է մետրոպոլիտենի գիծ, այնպես որ այժմ կոնտրֆորսներն օգնում են շենքին դիմակայել մետրոյից առաջացող տատանումներին։

1880 թվականից տունը եղել է Վասիլի Երանելու տաճարի սեփականությունը,  XX դարի սկզբին և մինչև 1918 թվականը այստեղ երկրորդ հարկում ապրել է տաճարի վանահայր հայր Իոաննը (Վոստորգով)։ Խորհրդային տարիներին նա գնդակահարվել է, իսկ 2000 թվականին Ռուս ուղղափառ եկեղեցու կողմից դասվել է սրբերի շարքին։

1909 թվականին տան ձախ կողմը վերակառուցվել է, ինչի հետևանքով ճակատը դարձել է մի քիչ անհամաչափ։ Աջից տանը հարում է դարպասով քարե ամուր պարիսպ, որը թվագրվում է 1830-ական թվականներով։ 1972 թվականին տունը և պարիսպը վերակառուցվել են։ Մասամբ պահպանվել է տան ներքին հարդարանքը։

## Պատկերասրահ

Moscow, Pyatnitskaya 18 2015 2.JPG|Պարիսպն ու դարպասը
Moscow, Pyatnitskaya 18 2015 3.JPG|Ճակտոնը


## Ծանոթագրություններ

## Գրականություն
* Москва: Архитектурный путеводитель / Бусева-Давыдова И. Л., Нащокина М. В., Астафьева-Длугач М. И..&nbsp;— М.: Стройиздат, 1997.&nbsp;— 512&nbsp;с.&nbsp;— ISBN 5-274-01624-3.

Կատեգորիա:Մոսկվայի շենքեր և կառույցներ
Աքիլլեսն ու կրիան

մինի|Աքիլլեսն ու կրիան. հետապնդման փուլեր
**Աքիլլեսն ու կրիան**, հին հույն փիլիսոփա Զենոն Էլեացու ապորիաներից։

## Բովանդակություն
Արագավազ Աքիլլեսը երբեք չի հասնի դանդաղաշարժ կրիային, եթե շարժման սկզբում կրիան Աքիլլեսից առաջ է։

Դիոգենես Լայերտացին այդ հայտնի ապորիայի հեղինակ էր համարում Զենոնի ուսուցիչ Պարմենիդեսին։ Կրիան, ապորիայի տեքստում որպես կերպար, ներդրվել է հետագա մեկնաբանների կողմից։

Ապորիայում Աքիլլեսի կերպարը վերցրված է Իլիականից, որտեղ հերոս Աքիլլեսը բազմիցս անվանվում է «արագավազ»։ Ապորայի սյուժետը հիշեցնում է Աքիլլեսի՝ Հեկտորին անհաջող հետապնդումը։

## Ապորայի լուծում
Պարադոքսի հնարավոր բացատրություններից մեկն է. հեռավորության և ժամանակի անվերջ բաժանելիության կեղծ պատկերացումը։

Ստացվում է, որ արագավազ Աքիլլեսը անվերջ կրճատում է իր և կրիայի միջև եղած հեռավորությունը, անվերջ մոտենում է կրիային, բայց չի հասնում նրան։ Զենոնն առաջարկում էր մտքով լուծել այս դժվարությունը։ Բայց քանի որ այստեղ շարժումը, տարածությունը, ժամանակը պատկերացվում են ընդհատ ձևով, առանձին պահերից բաղկացած, ապա այդպիսի ըմբռնումների շրջանակում առաջացած դժվարությունն անխուսափելի է և անլուծելի։
### Ժամանակակից մեկնաբանություն
Բավականին հաճախ են հանդիպում փորձեր, երբ փորձում են մաթեմատիկորեն հերքել Զենոնի դատողությունները, այդպիսով՝ «փակել թեման»։ Օրինակ՝ ապորիայի համար կառուցելով փոքրացող ինտերվալների շարք, հեշտությամբ կարելի է ապացուցել, որ Աքիլլեսը առաջ կանցնի կրիայից։ Սակայն այդ հերքումներում փոխվում է վեճի էությունը։ Զենոնի ապորիայում խոսվում է ոչ թե մաթեմատիկական մոդելի մասին, այլ՝ իրական շարժման, և դրա համար անիմաստ է սահմանափակել պարադոքսի վերլուծությունը ներմաթեմատիկական դատողություններով. չէ՞ որ Զենոնը կասկածի տակ է դնում իրական շարժման մեջ իդեալականցված մաթեմատիկական հասկացությունների կիրառությունը։

Զենոնի ապորիայի լուրջ հետազոտողներ ֆիզիկական և մաթեմատիկական մոդելները դիտարկում են համատեղ։ Ռիխարդ Կուրանտը և Հերբերտ Ռոբինսը ենթադրում են, որ պարադոքսի լուծման համար անհրաժեշտ է զգալիորեն խորացնել ֆիզիկական շարժման ներկայիս հասկցությունները։

## Ապորիան գրականությունում և արվեստում
* Լուիս Քերոլը գրել է տրամաբանական հանելուկ պարունակող երկխոսություն. «Ի՞նչ է ասել կրիան Աքիլլեսին» անվամբ։
* Լև Տոլստոյը «Պատերազմ և խաղաղություն» վեպի III հատորում վերապատմում է Աքիլլեսի ու կրիայի պարադոքսը և առաջարկում իր վերլուծությունը. չի կարելի «առանձին միավորների» բաժանել անընդհատ շարժումը։ Հետագայում Տոլստոյը, համեմատությամբ, խոսում է պատմության մեջ անհատի դերի մասին։
* Աքիլլեսի մասին ապորիան բազմիցս հիշատակվել է Խորխե Լուիս Բորխեսի գործերում։ Նրա կողմից գրված պարադոքսային իրավիճակը արտացոլված է հումորային բանաստողծություններում և անգամ անեկդոտներում։
* 2008 թվականին Տակեշի Կիտանոն նկարահանել է «Աքիլլեսն ու կրիան» ֆիլմը։

## Տես նաև
* Զենոնի ապորիաներ

## Ծանոթագրություններ

Կատեգորիա:Պարադոքսներ
Ալեքսանդր Աբրամով (մաթեմատիկոս)

**Ալեքսանդր Ալեքսանդրովիչ Աբրամով** (, ), խորհրդային և ռուս գիտնական, մաթեմատիկոս։ Ռուսաստանի Դաշնության գիտության վաստակավոր գործիչ։ Ռուսաստանի գիտությունների ակադեմիայի Դորոդնիցինի անվան Հաշվարկային կենտրոնի հաշվարկային մեթոդների բաժնի գլխավոր գիտաշխատող։

## Կենսագրություն
Ծնվել է մանկավարժի ընտանիքում։ Ավարտել է Մոսկվայի համալսարանի մեխանիկամաթեմատիկական ֆակուլտետը, ինչպես նաև տեղի ասպիրանտուրան (1949)։ Եղել է Իզրայիլ Գելֆանդի աշակերտը։ Ֆիզիկամաթեմատիկական գիտությունների թեկնածու, դիսերտացիայի թեման՝ «Ռիմանի տարածության և աֆինական կապի տարածությունների տոպոլոգիական ինվարիանտները» (1949)։

1949 թվականից աշխատել է ԽՍՀՄ Գիտությունների ակադեմիայի մեխանիկայի և հաշվարկային ճարտարագիտության ինստիտուտում (մոտավոր հաշվարկների բաժին)։ 1955 թվականից աշխատել է ԽՍՀՄ գիտությունների ակադեմիայի հաշվապահական կենտրոնում, 1955-1991 թվականներին եղել է Հաշվիչ մեթոդների ամբիոնի վարիչ։ 1974 թվականին պաշտպանել է դոկտորական ատենախոսություն՝ «Որոշ գծային խնդիրների լուծման մեթոդները» թեմայով։

Մասնակցել է մեծ (կամ արագաշարժ) էլեկտրոնային հաշվիչ մեքենայի ստեղծման գործընթացին։

1952 թվականից դասավանդել է Մոսկվայի ֆիզիկատեխնիկական ինստիտուտում, իսկ 1976 թվականից եղել է Բարձրագույն մաթեմատիկայի ֆակուլտետի պրոֆեսոր։

1960 թվականից դասավանդել է նաև թիվ 52 միջնակարգ դպրոցում։

## Գիտական հետաքրքրություն
Հասել է մաթեմատիկայի, մաթեմատիկական ֆիզիկայի, հաշվարկային մեթոդների և դրանց կիրառման վերաբերյալ ուսումնասիրություններում հիմնարար արդյունքների։ Նա առաջարկել և ուսումնասիրել է գծային սովորական դիֆերենցիալ հավասարումների համակարգերի լուծման սահմանային պայմանների ուղղահայաց տեղափոխման մեթոդը։ Համաշխարհային մակարդակով մեթոդը ճանաչվել է որպես ունիվերսալ։ Նրա պայմանավորվածությունը որոշվում է բուն երկրամասային խնդիրների պայմանավորվածությամբ։

Նա կարևոր ներդրում է ունեցել սովորական դիֆերենցիալ հավասարումների եզակի համակարգերի սահմանային արժեքի խնդիրների լուծման արդյունավետ մեթոդների տեսության և զարգացման մեջ։

## Ծանոթագրություններ

## Արտաքին հղումներ
* Персональная страница на сайте ВЦ РАН
* Персональная страница на сайте Общероссийский математический портал
* А. А. Абрамов (в центре) на праздновании 100-летия А. А. Дородницына

Կատեգորիա:Մաթեմատիկոսներ այբբենական կարգով
Կատեգորիա:Մոսկվայի պետական համալսարանի շրջանավարտներ
Կատեգորիա:ՌԴ գիտության վաստակավոր գործիչներ
Կատեգորիա:Ռուս գիտնականներ
Կատեգորիա:Ռուս մաթեմատիկոսներ
Կատեգորիա:Ֆիզիկամաթեմատիկական գիտությունների դոկտորներ
NGC 1024

**NGC 1024** (հայտնի է նաև՝ **UGC 2142**, **MCG 2-7-20**, **ZWG 439.22**, **ARP 333**, **IRAS02365+1037**, **PGC 10048**), գալակտիկա Խոյի համաստեղությունում։ Հայտանբերել է Ուիլիամ Հերշելը 1786 թվականի սեպտեմբերի 18-ին։

Այս օբյեկտը մտնում է «Նոր ընդհանուր կատալոգի» բնօրինակ հրատարակության մեջ ներառվածների թվում։

## Տես նաև
* Նոր ընդհանուր կատալոգ

## Ծանոթագրություններ

## Արտաքին հղումներ
* Տեղեկատվություն անգլերենով և ֆրանսերենով բնօրինակ «Նոր ընդհանուր կատալոգից»
* Տեղեկատվություն Նոր ընդհանուր կատալոգի վերանայված տարբերակից
* SIMBAD
* VizieR
* NASA/IPAC Extragalactic Database
* GC-ին նվիրված հրատարակությունների ցանկ 1024

Կատեգորիա:1786 թվականին հայտնաբերված աստղագիտական մարմիններ
Կատեգորիա:Նոր ընդհանուր կատալոգի օբյեկտներ
Կատեգորիա:Խոյ համաստեղություն
Ամադո Ասար

**Ամադո Ասար** ( ),  արգենտինացի միջին քաշային բռնցքամարտիկ, 1932 թվականին ամերիկյան Լոս Անջելես քաղաքում անցկացված ամառային օլիմպիական խաղերի արծաթե մեդալակիր

## Օլիմպիական արծաթե մեդալը
1932 թվականին Ամադո Ասարը՝ ընդամենը տասնութ տարեկան մի պատանի, Լոս Անջելեսում կայացած ամառային օլիմպիական խաղերում միջին քաշային բռնցքամարտիկների մրցապայքարում նվաճեց արծաթե մեդալ։ Իր առաջին օլիմպիական մենամարտում նա հաղթեց իտալացի Ալդո Լոնգինոտիին, երկրորդում՝ ֆրանսիացի Ռոժե Միշլոյին, որը դրանից չորս տարի անց՝ բեռլինյան օլիմպիադայում մեկը մյուսի ետևից հաղթանակներ տարավ ու արժանացավ ոսկե մեդալի։ Եզրափակիչում Ամադո Ասարի մրցակիցը ամերիկացի Քարմեն Բարտն էր, որին հաջողվեց համառ մենամարտում, թերևս՝ ո՛չ առանց մրցավարների կողմնակալ «աջակցության», միավորերի չնչին տարբերությամբ հաղթանակ տանել Ասարի նկատմամբ։ Արգենտինացի պատանի բռնցքամարտիկը այնքան էր վրդովված անարդար մրցավարությունից, որ մրցասպարեզից հեռացավ առանց իր մրցակցի հետ լուսանկարվելու՝ խախտելով ավանդույթ դարձած կարգը։
 
## Պրոֆեսիոնալ բռնցքամարտիկի կարիերան
Հաջորդ տարվանից՝ 1933 թվականի կեսերից Ամադո Ասարը հրաժեշտ տվեց սիրողական սպորտին և դարձավ պրոֆեսիոնալ բռնցքամարտիկ։ Պրոֆեսիոնալ սպորտում մնալով մինչև 1945 թվականը՝ նա անցկացրեց 53 մենամարտ, որոնցից 48-ը ավարտեց հաղթանակով (ընդ որում՝ դրանց մոտավորապես կեսը՝ նոկաուտով) և վեցում պարտություն կրեց։

1941 թվականի օգոստոսի 23-ին Ասարը Լունա պարկի մարզասրահում պարտության մատնեց Ռոդոլֆո Լապոլային  և հռչակվեց Արգենտինայի չեմպիոն ծանր քաշում։ Հիանալի տեխնիկա, լավ մտածված մարտավարություն, ֆիզիկական հոյակապ պատրաստվածություն, մարտական ոգի, համառ կամք դրսևորելու շնորհիվ նա այդ բարձր տիտղոսը կարողացավ պահպանել մինչև 1945 թվականի հոկտեմբերի 6-ը, երբ հայտարարեց, որ այլևս հեռանում է պրոֆեսիոնալ սպորտից;

Թե՛ իր մարզական կարիերայի ընթացքում և թե՛ դրանից հետո Ամադո Ասարը մեծ ժողովրդականություն էր վայելում հայրենի երկրում։

## Ծանոթագրություններ

## Արտաքին հղումներ
*''Amado Azar'' , BoxRec.
*"Amado Azar" , Sports Reference.
*''Un repaso de la historia'', revista El Gráfico, 2008.
*''Las Medallas Argentinas en los Juegos Olímpicos (por juego)'', Secretaría de Deporte de la Nación Argentina.

Կատեգորիա:Արգենտինացի բռնցքամարտիկներ
Սոլանժ Մանյանո

**Սոլանժ Մանյանո** ( ),  արգենտինացի ֆոտոմոդել և գործարար կին

## Կենսագրություն
Սոլանժ Մանյանոն ծնվել է 1971 թվականի փետրվարի 12-ին, Արգենտինայի Հանրապետության Կորդովա քաղաքում։ 1994 թվականին նա հաղթել է «Միսս Արգենտինա» մրցույթում, որից հետո բացել է իր մոդելային գործակալությունը։ 2009 թվականի նոյեմբերի 26-ին նրան շտապ կարգով տեղափոխել են Բուենոս Այրեսի՝ լավագույնի համբավ ունեցող հիվանդանոցներից մեկը շնչառական սուր խնդիրների պատճառով, որոնք առաջացել էին թոքի արյունատար անոթի խցանման հետևանքով։ Անոթի խցանումն իր հերթին առաջացել էր կոնքների՝ մի քանի օր առաջ կատարված պլաստիկ վիրահատության պատճառով։

Ծայրահեղ ծանր վիճակում, հատուկ խնամքի պայմաններում ընդամենը երեք օր դիմադրելով հիվանդությանը՝ հայտնի ֆոտոմոդելն ու գործարար կինը մահացել է իր ուժերի ու տաղանդի ծաղկման շրջանում՝ երեսունինը տարեկան հասակում։

Ինչպես նշել է նորաձևության, ոճի ճանաչված մասնագետ Ռոբերտո Պիացցան, երիտասարդ, շնորհալի կնոջ անժամանակ վախճանի մեղավորը իր՝ որպես մոդելի կարիերան, իր ջահելությունը հնարավորինս երկարաձգելու պահանջն է եղել։

Սոլանժ Մանյանոն ամուսնացած էր Գուստավո Ռոսսոյի հետ, նրանից ուներ երկվորյակ տղաներ։ Ընտանիքով բնակվում էին հայրենի բնօրրանում՝ Կորդովա քաղաքում։ Հենց այդ քաղաքի գերեզմանատանն էլ նրան հուղարկավորել են։

## Ծանոթագրություններ

* Solange Magnano - Argentina | Facebook

Կատեգորիա:Արգենտինացի մոդելներ
Կատեգորիա:Արգենտինայի գործարարներ
Կատեգորիա:Գեղեցկության մրցույթի հաղթողներ
Այդընջըք (Յոզղաթ)

**Այդընջըք** (), քաղաք և շրջան Թուրքիայի կենտրոնական հատվածում։ Գտնվում է Յոզգաթի մարզի տարածքում։

## Աշխարհագրական դիրք
280px|thumb|left|Այդընջըք շրջանը Յոզգաթի մարզի վարչական քարտեզի վրա։
Քաղաքը գտնվում է մարզի հյուսիսային հատվածում։ Քաղաքը գտնվում է մարզի վարչական կենտրոն Յոզղաթից 50 կիլոմետր դեպի հյուսիս-արևելք։ Քաղաքը գտնվում է ծովի մակերևույթից 1210 մետր բարձրության վրա։
Շրջանի տարածքը կազմում է 374 կմ²։

## Բնակչություն
Թուրքիայի վիճակագրության ինստիտուտի տվյալներով, Այդընջըքի բնակչությունը, 2012 թվականի տվյալներով, կազմում է 2492 մարդ, որից 50,1 %-ը կազմում են տղամարդիկ, իսկ 49,9 %-ը՝ կանայք։ Քաղաքի բնակչության թվաքանակի դինամիկան ըստ տարիների․

## Տրանսպորտ
Մոտակա օդանավակայանը գտնվում է Մարզվան քաղաքում։

## Ծանոթագրություններ

Կատեգորիա:Թուրքիայի փոքր քաղաքներ
Կատեգորիա:Թուրքիայի քաղաքներ
Մոսկվայի վաճառականների ընկերության շենք

**Մոսկվայի վաճառականների ընկերության շենք** (), շենք-տեսարժանություն Մոսկվայում (Ռուսաստան)։ Հասցեն՝ Սոլյանկա փողոց, տուն 1, շինություն 1։

Մոսկվայի վաճառականների ընկերության շենքը մշակութային ժառանգության օբյեկտ է (գրանցման համար՝ 7737287000)։

## Պատմություն
Այս վայրում XVII դարում գտնվում էր Աղի ձկնանոցը։ Այնտեղ նկուղներում պահվում էր աղ։

XX դարում ձկնանոցը քանդվել է, և այդ տարածքում կառուցվել է Մոսկվայի վաճառականների ընկերության շենքը։

1912 թվականին ավարտվել է շինարարության առաջին կեսը։

1913 թվականին բակում կավե սափորի մեջ հայտնաբերվել է գանձ (13 ֆունտ 81 մսխալ. դա մոտավորապես Իվան IV-ի, Ֆեոդոր Իվանովիչի, Բորիս Ֆեոդորովիչի ժամանակների 9 հազար կոպեկ է)։ Գանձը զննել է Հնագիտական հանձնաժողովը և վերադարձրել գտնողին։

1915 թվականին տան կոմպոզիցիան ամբողջությամբ ավարտվել է։ Այն բնակելի է մինչ օրս։

## Ճարտարապետություն
Աղի ձկնաբակը կառուցված էր փակ կարեի տեսքով և շրջապատված էր քարե պարսպով։

Մոսկվայի վաճառականների ընկերության շենքի ճարտարապետներն են Վլադիմիր Շերվուդը, Իվան Գերմանը և Ա. Սերգեևը։ Տունը 6-հարկանի մասնաշենքերի համակառույց է։ Երկու մակարդակի նկուղները կատարում են պահեստի գործառույթ։ Նախատեսված է օդափոխություն, առաջին հարկում խանութ է, մնացած հարկերը բնակելի են։

Կառուցված է նեոկլասիցիզմի ոճով։ Լայնակի մասնաշենքի ճակտոնը զարդարված է երկու համաչափ խորաքանդակներով, որոնք պատկերում են ձեռքին ծաղկեպսակով Փառքի այլաբանությունը։

## Շենքը զանգվածային մշակույթում
Մոսկվայի վաճառականների ընկերության շենքում հաճախ նկարահանվում են կինոնկարներ։ Մասնավորապես, այստեղ նկարահանվել են այնպիսի ֆիլմերի դրվագներ, ինչպիսին են «Եղբայրը», «Փշոտ ուղիով դեպի աստղերը»։

## Ծանոթագրություններ

Կատեգորիա:1915 հիմնադրումներ
Կատեգորիա:Մոսկվայի շենքեր և կառույցներ
Պորտ Քրոս

**Պորտ Քրոս ազգային պարկ** (), ազգային պարկ Ֆրանսիայում։ Ձևավորվել է Միջերկրական ծովի Պորտ Քրոս կղզու վրա, Տուլոն քաղաքից դեպի արևելք։ Ազգային պարկը ներառում է նաև շրջակայքի որոշ բնական տարածքներ։

Այն հիմնադրվել է 1963 թվականին, երբ Պորտ Քրոս կղզին հանձնվեց պետությանը։ Պետությունը միակ սեփականատերն է, և կղզին բնական պաշտպանված տարածք է։

Պարկը Եվրոպայի առաջին ազգային պարկն է, որը միավորում է ցամաքային ու ծովային պաշտպանական գոտիները։ Պաշտպանված տարածքը ցամաքում կազմում է մոտավորապես 700 հեկտար, իսկ ծովում՝ 1288 հեկտար, ափից 600 մ հեռավորության վրա։ Պորտ Քրոս հիմնական կղզու տարածքի մեծ մասը, ինչպես նաև *Բագադ*, *Գաբինի* և *Ռասկա* փոքր կղզիները գտնվում են պետության պահպանության ներքո։ Ավելին, 1000 հեկտար ցամաքը, որը տեղակայված էր Պորկերոլ կղզու վրա, 1971 թվականից գտնվում էր Ազգային պարկի վարչակազմի հսկողության ներքո։

Կան ստույգ վարքագծային կանոններ սակավաթիվ բնակչության, ինչպես նաև զբոսաշրջիկների համար։ Ծովում լողալ թույլատրվում է միայն երեք լողափերում։ Ծխելու կամ շներին ընդունելու համար անգամ սահմանված է տուգանք։

## Պատկերասրահ

2011-08-09. Port cros vu de la plage.jpg
Port-Cros. Mai 1985.JPG
Îlot de la Gabinière.JPG
Port-Cros - port.jpg
Pin couché par le vent.JPG
2008 Port Cros Fort du Moulin.JPG
Vue depuis Gassin vers La Croix-Valmer et les îles d'Or d'Hyères.jpg
Port-Cros.JPG


## Ծանոթագրություններ

## Արտաքին հղումներ
* Site du parc national de Port-Cros & Porquerolles  
* Atlas du parc 

Կատեգորիա:Կատեգորիա ԲՊՀՄ II
Կատեգորիա:Ֆրանսիայի ազգային պարկեր
Կատեգորիա:1963 հիմնադրված բնության հատուկ պահպանվող տարածքներ‎
Բրյուսելցիներ

250px|մինի|Բրյուսելի տեղադրությունը Բելգիայի քարտեզի վրա

**Բրյուսելցիներ** (, ), առավելապես ֆրանսախոս բնիկներ կամ Բրյուսելի մայրաքաղաքային տարածաշրջանը ձևավորող 19 համայնքների բնակիչներ։ Բնակվում են ինչպես մայրաքաղաքում (շուրջ 0.6 մլն մարդ կամ բնակչության 60%-ը), այնպես էլ Բրյուսելի ագլոմերացիայում (ծայրամաս), որտեղ շատերը տեղափոխվել են ենթաուրբանիզացիայի գործընթացի ընթացքում։ Բնիկ բրյուսելցիներից բացի քաղաքում բնակվում են վաղ և ուշ ալիքի զգալի թվով ներգաղթյալներ (0.3 մլն), ինչպես նաև միջազգային ուսանողներ և վտարանդիներ (մոտ 0,1 մլն)։

## Ինքնություն
Բրյուսելցիները համեմատաբար երիտասարդ ազգագրական խումբ են, ձևավորվել են 1830 թվականի հեղափոխությունից հետո ունիտար Բելգիայում։ Ժամանակակից բրյուսելցիները մեծ մասամբ ֆրանսախոս են, որը բացատրվում է մայրաքաղաքի աստիճանաբար գալլացմամբ։ Նրանց կազմում էին ընդգրկվել տեղի գերմանախոս ֆլամանդացիները (ֆրանս-նիդերլանադական երկլեզուները և խառն ընտանիքների անդամները), Ռուսաստանից, Լեհաստանից, Ֆրանսիայից և այլ եվրոպական երկրներից եկած ներգաղթյալներ, այստեղ աշխատանք որոնող վալոն գյուղացիներ և բանվորներ (20-րդ դարի առաջին կեսի հյուսիսեվրոպացի ներգաղթյալներ՝ իտալացիներ, իսպանացիներ, պորտուգալացիներ), նախկին ֆրանսախոս գաղութների (Կոնգո, Մարոկկո, Ալժիր) և Եվրոպական Միության նոր անդամ-պետությունների (Ռումինիա, Լեհաստան և այլն) ուշ ժամանակաշրջանի ներգաղթյալներ։ Բրյուսելցիները ձևավորվել են բարձր-ուրբանիզացված մայրաքաղաքային միջավայրում (որը որպես լինգվա ֆրանկա ընտրել էր ֆրանսերենը) տարրասեռ տարրերի սինթեզի արդյունքում։

Նրանց մշակույթը, ինքնությունը և աշխարհայացքը տարբերվում է ֆրանսախոս վալոնների հայացքներից։ 20-րդ դարի երկրորդ կեսին բրյուսելցիների ինքնագիտակցությունն է՛լ ավելի հեռացավ վալոնների ինքնագիտակցությունից այն պատճառով, որ Բրյուսելը դարձավ դաշնային թագավորության երեք սուբյեկտներից մեկը, և բացի այդ, լեզվական սահմանների անցկացումից հետո, դե-յուրե դարձավ լեզվական կղզյակ, չնայած՝ դե-ֆակտո այդպիսին չէ։

Այնուամենայնիվ, վալոնների և բրյուսելցիների քաղաքական հակումները Բելգիայի փլուզման դեպքում Բրյուսելի և Վալոնիայի ապագայի վերաբերյալ էապես տարբերվում են։

## Տես նաև
* Բելգիայի լեզուներ
* Բրյուսել-Հալլե-Վիլվոորդե
* Ֆրանկո-ֆլամանդական կոնֆլիկտը Բելգիայում

## Ծանոթագրություններ

Կատեգորիա:Բրյուսել
Մոլեգին հողմերի դարավանդ (ֆիլմ, 1992)

**«Մոլեգին հողմերի դարավանդ»** (), անգլիացի գրող Էմիլի Բրոնտեի «Մոլեգին հողմերի դարավանդ» գրքի էկրանավորումը։ Դրաման նկարահանվել է 1992 թվականին «Paramount Pictures»-իկողմից։ Ռեժիսորը Պետեր Կոսմինսկին է։ Գլխավոր դերերում խաղում են Ռեյֆ Ֆայնսն ու Ժուլիետ Բինոշը։

Ֆիլմը 1992 թվականին մասնակցել է Տոկիոյի միջազգային կինոփառատոնին։

## Սյուժե
Քեթին և Հինդլին հարազատ եղբայր ու քույր են, որոնք ապրում են հեռավոր ու կտրված մի վայրում։ Նրանց ոչինչ չէր խանգարում մինչև այն պահը, երբ մի անգամ նրանց հայրը տուն չբերեց ոմն Հիտքլիֆին։ Վերջինս անտուն երիտասարդ էր, ով սովամահ էր լինում Լիվերպուլում, սակայն փրկվեց այստեղ հայտնվելով։

Այդ պահից սկսած «Մոլեգին հողմերի դարավանդում» կրքերը սկսեցին շիկանալ։ Օրեցօր գեղեցկադեմ Հիտքլիֆն ավելի է սկսում դուր գալ Քեթին ու նրա հորը, ով իր զավակներից պահանջել էր տղային ընդունել իրենց ընտանիք և դարձնել լիիրավ անդամ։ Միևնույն ժամանակ, օրըստօրե աճում էր Հինդլիի ատելությունը Հիտքլիֆի հանդեպ։ Հենց ընտանիքի հայրը մահանում է, Հինդլին Հիտքլիֆին ուղարկում է ձիանոց։

Քեթին սիրում է Հիթքլիֆին, սակայն սոցիալական տարբերությունը թույլ չէր տալիս, որ նրանք ամուսնանան  իրար հետ։ Այդ պատճառով աղջիկն իր սիրտը տալիս է ուրիշին՝ հարուստ հարևանին, որը վաղուց աչք էր դրել աղջկան։ Բայց արդյոք հե՞շտ է հրամայել սրտին։ Մերժված Հիտքլիֆը չի պատրաստվում ներել աղջկան՝ հասցրած վիրավորանքի համար և պատրաստ է ամբողջ կյանքը նվիրել վրեժխնդրությանը։

## Դերերում

## Ծանոթագրություններ

## Արտաքին հղումներ
* 

Կատեգորիա:1990-ականների անգլերեն ֆիլմեր
Կատեգորիա:1992 ֆիլմեր
Կատեգորիա:Paramount Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆիլմեր վրեժի մասին
Կատեգորիա:Բրիտանական դրամա ֆիլմեր
Կատեգորիա:Բրիտանական մելոդրամա ֆիլմեր
Կատեգորիա:Բրիտանական ռոմանտիկ ֆիլմեր
Կատեգորիա:Բրիտանական վեպերի էկրանավորումներ
Կատեգորիա:Բրիտանական ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Ֆիլմեր վրեժի մասին
Կատեգորիա:Ֆիլմեր, որոնց գործողությունները տեղի են ունենում Անգլիայում
Կատեգորիա:1990-ականների բրիտանական ֆիլմեր
Կատեգորիա:Ֆիլմեր, որոնց գործողությունները տեղի են ունենում 19-րդ դարում
Կարոլինա Արդոային

**Անա Կարոլինա Արդոային Դոս Սանթոս** ( ),  արգենտինացի դերասանուհի, ֆոտոմոդել, հայրենի երկրում լայնորեն հայտնի է *Պամպիտա* մականունով, որը նրա ծննդավայրը հանդիսացող պրովինցիայի՝ Լա Պամպայի փաղաքշական ձևն է:՝

## Կենսագրություն
Անա Կարոլինա Արդոաինը ծնվել է 1978 թվականի հունվարի 17-ին։ Նա այն հազվագյուտ անձանցից է, ում բախտ է վիճակվել մկրտվելու Բուենոս Այրեսի Nuestra Señora del Pilar in Recoleta տաճարում։ Մայրը բրազիլուհի է (Պամպիտայի լրիվ ազգանվան մի մասը դարձած Դոս Սանթոսը հենց մայրական ազգանունն է)։

Կարոլինան իր կարիերան սկսել է որպես ֆոտոմոդել։ 2013 թվականից ի վեր նա տարատեսակ գովազդներում ներկայացնում է մարդատար ավտոմեքենաների արտադրությամբ հայտնի Citroën ֆիրման և նրա արտադրատեսակները։

2016 թվականի մայիսից Պամպիտան հեռուստատեսությունում մասնակցել է մեծ ժողովրդականություն վայելող Bailando 2016 պարային շոուին՝ որպես ժյուրիի անդամ, և դարձել է հեռուստատեսության, այսպես ասած՝ դեմքերից մեկը։ Հաջորդ տարի՝ 2017 թվականին նա նկարահանվել է «Ըմբոստ ոգին» («Desearás al hombre de tu hermana») հեռուստասերիալում, գլխավոր հերոսուհու՝ Լուլուի դերում և տպավորիչ խաղի շնորհիվ որոշակի համբավ է ձեռք բերել հայրենիքում ու նրա սահմաններից դուրս։

## Անձնական կյանքը
Փաստաթղթային ձևակերպումների համաձայն՝ Կարոլինա Արդոայինը 2002-2008 թվականներին ամուսնացած է եղել Մարտին Բարանտեսի հետ։ 2005 թվականից դերասանուհին փաստացի ամուսնական կապի մեջ է Բենխամին Վիկունիայի հետ, ումից ներկայումս ունի երեք արու զավակ։ Ունեցել են նաև մեկ դուստր, բայց աղջնակը թոքախտի պատճառով վեց տարեկան հասակում մահացել է։

## Ծանոթագրություններ

* (in Spanish)

Կատեգորիա:Արգենտինացի դերասանուհիներ
Կատեգորիա:Արգենտինացի մոդելներ
Կատեգորիա:Կին գործարարներ
Կատեգորիա:Հեռուստատեսային գործիչներ
Կատեգորիա:Ֆոտոմոդելներ
Էկոդուկ

[250px|մինի|Էկոդուկներ [Ավստրիայում` Վիեննա-Շվեխաթ մայրուղու վրա]]
**Էկոդուկ**, կամուրջ կամ թունել, որը ծառայում է մեխանիկական տրանսպորտային միջոցների, օրինակ` ավտոմայրուղիների միջով կենդանիների անցման համար։

Էկոդուկները օգնում են պահպանելու կենդանիների բնական միջավայրի միասնությունը` փոքրացնելով ճանապարհներին կենդանիների հայտնվելու հավանականությունը, ինչը կարող է հանգեցնել ճանապարհատրանսպորտային պատահարի։

## Պատմություն
Առաջին էկոդուկները կառուցվել են Ֆրանսիայում 1950-ական թվականներին։ Դրանց կառուցումն այնուհետ լայն տարածում է գտել այլ երկրներում, օրինակ` Նիդերլանդներում, Շվեյցարիայում և Գերմանիայում։

## Ազդեցություն միջավայրի վրա
Էկոդուկների` շրջակա միջավայրի վրա թողած ազդեցությանն ուղղված հետազոտությունները  ցույց են տվել, որ նրանց կիրառումը զգալի չափով նպաստում է նրանց բնական միջավայրի միավորմանը։ Դրանք օգտագործվում են ոչ միայն խոշոր անասունների, այլ նույնիսկ անողնաշարավորների կողմից, օրինակ` թիթեռներ, բզեզներ, սարդեր։ Էբերսվալդեի անտառային տնտեսության պետական վարչության կատարած հետազոտության համաձայն` 2005 թվականի մայիսից մինչև 2006 թվականի ապրիլը մոտ 2.300 կենդանիներ Բրանդենբուրգում օգտվել են էկոկամրջից, որն անցնում է ***А11*** ավտոմայրուղու վրայով։

[250px|մինի|Էկոդուկ [Բանֆ ազգային պարկում, Կանադա]]
2008-2009 թվականներին Գերմանիայի Նիդերկրյուխտեն համայնքում անցկացված համանման հետազոտությունները ցույց են տվել, որ մեկ տարվա ընթացքում էկոկամրջին հայտնաբերվել են կենդանիների 1.368 հետքեր, որից 690-ը` այծյամի, 180-ը` վարազի, 130-ը` նապաստակի, 42-ը` աղվեսի, 37-ը` գորշուկի, 18-ը` կզաքիսի։ Կամրջի վրայով կենդանիների վերահսկման մեթոդաբանությունը հնարավորություն չի տվել ուսումնասիրելու մանր կենդանիների շարժը։

Կարլովացի և Ռիեկայի միջև անցնող խորվաթական էկոդուկի փորձարկման ընթացքում տեղադրվել են ինֆրակարմիր ցուցիչներ, որոնք նախատեսված էին աղվեսի չափի կենդանիների շարժը գրանցելու համար։ Մեկ տարվա ընթացքում գրանցվել է էկոդուկով անցնող մոտ 6.000 կենդանի։ Կամրջից հիմնականում օգտվել են արջեր, աղվեսներ և լուսաններ։

Բանֆ ազգային պարկում կատարած մասշտաբային հետազոտությունները ցույց են տվել, որ 2007 թվականի հունվարին խոշոր կաթնասունների 10 տեսակներ (այդ թվում` գրիզլի, կոյոտ, որմզդեղն, վապիտի, հովազ, գայլ) Բանֆի 24 էկոդուկներով տեղաշարժվել են ընդհանուր առմամբ 84.000 անգամ։

## Ծանոթագրություններ

## Արտաքին հղումներ
* Վայրի կյանքը ենթակառուցվածքներում, Յելոսթոուն
* Մայրուղու առավելություններ

Կատեգորիա:Թունելներ
Կատեգորիա:Կամուրջների տեսակներ
Վուիչի տուն

**Վ. Ի. Վուիչի տուն** (), պատմական շենք  Սանկտ Պետերբուրգի Պուշկինի շրջանի Պուշկին քաղաքում։ Կառուցվել է 1880-ական թվականներին։ Տարածքային նշանակության մշակութային ժառանգության օբյեկտ է։ Տեղակայված է Ցերկովնայա փողոցի թիվ 6 հասցեում։

## Պատմություն
Սկզբում տեղամասը պատկանում էր Տեպպեր դե Ֆերգյուսոնի տանը և զբաղեցնում էր նրա տարածքի այգին։ Հետագայում տարածքը տնօրինում էր կոմսուհի Է. Ի. Իգելստրոմը։ Գոյություն ունեցող փայտե տունը կառուցվել է 1880-ական թվականներին, ճարտարապետ Ալեքսանդր Վիդովի կողմից, պետական խորհրդական Վասիլի Իվանովիչ Վուիչի համար։ Հոկտեմբերյան հեղափոխությունից հետո տունը օգտագործվում էր որպես բնակարան։ 1930 թվականին տանը բնակվում էր գրող Ալեքսեյ Տոլստոյը, որն այդտեղ բնակվեց մինչև 1938 թվականը։ Տանը բնակված ժամանակահատվածում  նա աշխատել է  «Պետրոս Առաջին» վեպի, «Ճամփորդություն տառապանքների վրայով» եռապատման և այլ ստեղծագործությունների վրա։ Տոլստոյի կաբինետը երկրորդ  հարկում էր։ Նրան հաճախակի այցելում էին գրականագետներ և արվեստի գործիչներ, նրանց  խմբակը կոչվում էր « գյուղական մանկական  արվեստի գաղութ»։ 1938 թվականին Տոլստոյի մեկնելուց հետո շենքում տեղակայվեց Լենինգրադի գրողների ստեղծագործական տունը։ Հայրենական մեծ պատերազմի սկսվելուց հետո կարճ ժամանակով տանը գործում էր Լենինգրադի ժողովրդական աշխարհազորի 1-ին Կիրովյան դիվիզիայի «Խորհրդային հայրենիքի համար» թերթի խմբագրությունը։ Պատերազմի ժամանակ տունը լրջորեն ավերվել էր, քանդվել էր տանիքը, պատուհանները կոտրվել էին, տախտակապատվածքը մասնակիորեն քանդվել էր վառելու համար։ Վերականգնումից հետո տանը տեղակայվեց մանկապարտեզ, այնուհետև Լենինգրադի Գլխավոր ջրմուղի կայանի հանգստի կենտրոնը։ Տունը խարխլվել էր, երկար ժամանակ դատարկ էր, սպառնում էր քանդման վտանգը, բայց հասարակության ջանքերի շնորհիվ, այն ստացավ ճարտարապետական հուշարձանի կարգավիճակ և հանձնվեց Պուշկին քաղաքի Պատմա-գրականագիտական թանգարանին։ Թանգարանային ցուցանմուշների ցուցադրության կազմակերպման նպատակով նախատեսվում է իրականացնել վերականգնման աշխատանքներ։

## Ճարտարապետություն
Տունը պատրաստված է փայտից, երկհարկանի է քարե ցոկոլի վրա, պատերը սվաղված են կավարի ձևով։ Գլխավոր ճակատի կենտրոնը զարդարում է քանդակազարդ բարձակներով պատշգամբը, որը ձևավորված է փայտե սյուներով և փորագրված զարդաճաղերով։ Ճակատային մասը նույնպես զարդարված է ձևավորված գոտիներով և շրջակալներով։

## Գրականություն
* 
* 

## Ծանոթագրություններ

## Արտաքին հղումներ
* 
* 

Կատեգորիա:1880 հիմնադրումներ Ռուսաստանում
Կատեգորիա:Պուշկին քաղաքի շենքեր և կառույցներ
Կատեգորիա:Ռուսաստանի մշակութային ժառանգություն
Ալեքսանդր Կարապետյան (ֆուտբոլիստ)

**Ալեքսանդր Կարապետյան** (), գերմանահայ ֆուտբոլիստ, «Պրոգրես Նիդերկորն» ակումբի հարձակվող, նախկինում եղել է Հայաստանի ազգային հավաքականի խաղացող։

## Կարիերա
Ալեքսանդր Կարապետյանը ծնվել է հայկական ընտանիքում, մինչև 11 տարեկանն ապրել է Վրաստանում։ Հետո ազգականների հետ մեկնել է Գերմանիա, որտեղ սկսել է զբաղվել ֆուտբոլով Երկրորդ Բունդեսլիգայի ակումբի դպրոցում։ Նա խոստովանել է, որ լավ չգիտի ո՛չ հայերեն, ո՛չ վրացերեն, փոխարենը ազատ տիրապետում է գերմաներենին։ Գերմանական անձնագիր ստանալու համար նա ստիպված է եղել հրաժարվել վրացական անձնագրից, սակայն ասել է, թե ունեցել է միայն մեկ երազանք՝ խաղալ Հայաստանի հավաքականում։

2014 թվականի հոկտեմբերի 11-ին Ալեքսանդր Կարապետյանը կատարել է իր նորամուտը Հայաստանի ֆուտբոլի հավաքականում՝ փոխարինման դուրս գալով Սերբիայի ֆուտբոլի հավաքականի դեմ խաղի վերջին րոպեներին։

## Ծանոթագրություններ

## Արտաքին հղումներ
* 
* 
* 
* 

Կատեգորիա:Գերմանահայ ֆուտբոլիստներ
Կատեգորիա:Համբուրգի ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Լիլիա Տեր-Մինասյան

**Լիլիա (Լիլի) Երվանդի Տեր-Մինասյան** (), հայ թարգմանիչ, գրականագետ։ ՀԽՍՀ վաստակավոր ուսուցիչ (1967)։  ԽՍՀՄ գրողների միության անդամ (1968): ԽՄԿԿ անդամ 1956 թվականից։

Երվանդ Տեր-Մինասյանի դուստրը, Մարգարիտ Տեր-Մինասյանի քույրը։

## Կենսագրություն
Լիլիա  Տեր-Մինասյանը ծնվել է 1921 թվականի մայիսի 18-ին Վաղարշապատում։ 1943 թվականին ավարտել է Երևանի պետական համալսարանը, 1971 թվականին՝  Երևանի ռուսաց և օտար լեզուների մանկավարժական ինստիտուտը։ 1943-1980 թվականներին դասավանդել է Երևանի Ռոմանոս Մելիքյանի անվան երաժշտական ուսումնարանում, 1967-1975 թվականներին՝ Երևանի պետական համալսարանում։ Նրա թարգմանությամբ հայերենից ռուսերեն լույս են տեսել Անահիտ Սահինյանի, Ժիրայր Ավետիսյանի, Վալտեր Արամյանի, ռուսերենից, գերմաներենից հայերեն՝ Ֆեոդոր Դոստոևսկու, Յուրի Նագիբինի, Բ. Վասիլևի, Յոհան Վոլֆգանգ ֆոն Գյոթեի, Ֆրանց Վերֆելի, Լ. Ռեննի, Էդգար Հիլզենրաթի և այլ դասական ու ժամանակակից գրողների ստեղծագործություններից։ Տեր-Մինասյանը բազմաթիվ գրականագետ-արվեստաբանական հոդվածներով հանդես է եկել մամուլում։ Հեղինակ է «Թումանյանը երաժշտության մեջ» (անտիպ) աշխատության։

Մահացել է 1998 թվականի մայիսի 27-ին Երևանում։

## Թարգմանություններ

* Պատմվածքներ, 1958 թ.: Տիտղթ. (Կ. Պաուստովսկի, թարգմ.՝ Լիլիա Տեր-Մինասյան)
* Շահինյան Մ., Ուլյանովների ընտանիքը, Երևան, Հայպետհրատ, 1961, 179 էջ։
* Ռենե Լյուդվիգ, Նոբի, Երևան, Հայպետհրատ, 1964, 86 էջ։
* Դիտրիխ Ալեքսանդր, Սպիտակով սևի վրա, Երևան, «Հայաստան», 1970, 150 էջ։
* Անդրեև Լ., Պատմվածքներ և վիպակներ, Երևան, «Սովետական գրող», 1978, 285 էջ։
* Պաուստովսկի Կ., Հյուսիսային պատմվածք, Երևան, «Սովետական գրող», 1978, 274 էջ։
* Լավ մարդկանց բարի լույս (ժողովածուի մեջ մտնող Յու. Նագիբինի «Արձագանք» և Վ. Ժելեզնիկովի «Լավ մարդկանց բարի լույս» գործերը թարգմանել է Լ. Տեր-Մինասյանը), Երևան, «Սովետական գրող», 1979։
* Սլավին Լ., Արդենյան չարչարանքներ, Երևան, «Սովետական գրող», 1979, 290 էջ։
* Գյոթե Վ., Ռայնեկե աղվեսը (վերապատմում կրտսեր տարիքի դպրոցականների համար), Երևան, «Սովետական գրող», 1979, 56 էջ։
* Ալեքսին Ա., Գործող անձերն ու դերակատարները, Երևան, «Սովետական գրող», 1979, 218 էջ։
* Տոկարևա Վ., Դաշնամուրի վրա քայլում էր մի շուն, Երևան, «Սովետական գրող», 1980, 230 էջ։
* Ֆալլադա Հ., Այն ժամանակ մեր տանը, Երևան, «Սովետական գրող», 1980, 330 էջ։
* Դեռահասը, 2003 թ.: Տիտղթ. (Ֆ. Մ. Դոստոևսկի, թարգմ.՝ Լ. Տեր-Մինասյան)
* Жажда: Роман, 1956: т.л. (А. Саинян, Пер. с арм. Л. Е. Тер-Минасян и В. Д. Острогорской)

## Գրականություն
* Խաչատրյան Հ. Հ. Գրական տեղեկատու, 1986 թ. :

## Ծանոթագրություններ

Կատեգորիա:Հայ թարգմանիչներ
Կատեգորիա:Հայ գրականագետներ
Կատեգորիա:ԵՊՀ շրջանավարտներ
Կատեգորիա:ՀԽՍՀ վաստակավոր ուսուցիչներ
Կատեգորիա:ԽՍՀՄ գրողների միության անդամներ
Կատեգորիա:ԽՄԿԿ անդամներ
Կատեգորիա:ԵՊԼՀ շրջանավարտներ
Կատեգորիա:ԵՊՀ դասախոսներ
Կատեգորիա:Հայերենից ռուսերեն թարգմանիչներ
Կատեգորիա:Գերմաներենից հայերեն թարգմանիչներ
Գետերի ցանկն ըստ երկարության

1000 կմ-ից ավելի երկարությամբ երկրի ամենաերկար գետերը, որոնք ընդգրկում են գետային ավազանները։ Գետերը, որոնք նշվում են գետային համակարգում, այս աղյուսակում առանձին չեն  հիշատակվում (օրինակ, Իրտիշ և Օբ)։

## Երկարության բնութագիր
Գետի երկարության բնութագիրը շատ բարդ խնդիր է, որը պահանջում է տեղանքի իմացություն, որտեղից է գետը սկիզբ առնում և վերջանում, ինչպես նաև այդ կետերի միջև գետի երկարության ճշգրիտ չափումը։ Դրա շնորհիվ շատ գետերի երկարություններ մոտավոր են։ Գետի սկիզբը որոշելու դժվարությունները կարող են առաջանալ վտակների մեծ քանակությամբ։ Գետի սկիզբ համարվում է բոլոր վտակներից այն վտակը, որը գտնվում է գետաբերանից ամենահեռուն և տալով գետին առավելագույն ընդհանուր երկարությունը։ Այնուամենայնիվ, գործնականում  ամենահեռավոր վտակի անունը հաճախ չի համընկնում գետի անվանը։ Ընդհանուր երկարության հաշվարկը բարդացնում են նաև սեզոնային փոփոխությունները։ Այս ցուցակը ցույց է տալիս գետերային համակարգի երկարությունները` հաշվի առնելով բոլոր վտակները։ Գետաբերանն իր հերթին երբեմն իրենից ներկայացնում է էստուար, որը դեպի օվկիանոս աստիճանաբար լայնանում և բացվում է, որն էլ իր հերթին դժվարացնում է գետի ավարտի կոնկրետ որոշումը։ Գետի երկարության որոշումը հաճախ որոշվել է իր քարտեզի ճշգրտությամբ։ Տիեզերքից լուսանկարելու շնորհիվ, քարտեզների կազմումը դարձան ավելի հեշտ, բայց հարցերը դեռ մնացին. երկարությունը կախված է դելտայի ընտրված թևից, թե լճի երկարությունից։

## 1000 կմ-ից ավելի երկարություն ունեցող գետեր

### Դիտողություններ
* Աստղանիշով նշված են մի քանի աղբյուրների միջին տվյալները։ Եթե երկարությունները տարբեր աղբյուրներում էականորեն տարբերվում են, ապա բերված են բոլոր տվյալները։  
*  Մինչև վերջերս գիտնականները վիճում էին այն հարցի շուրջ, թե երկու գետերից` Նեղոս և Ամազոն, ո՞րն է ամենաերկարը։ Նախկինում ենթադրվում էր, որ Նեղոսը, սակայն 2008 թվականի հետազոտությունների արդյունքները ցույց տվեցին, որ Ամազոնն է։

## Տես նաև
* Դ (գետ)

## Ծանոթագրություններ

## Արտաքին հղումներ
* Time Almanac 2004
* Principal Rivers of the World
* EarthTrends Watersheds of the World  World Resources Institute

Կատեգորիա:Գետերի ցանկեր
Կատեգորիա:Գետերի ցանկեր ըստ երկրի
Ռիչարդ Տրևիտիկ

**Ռիչարդ Տրևիտիկ** (, ), բրիտանացի գյուտարար։

## Կենսագրություն
[250px|մինի|ձախից|Տրևիտիկի [շոգեքարշը և դրա ցուցադրման համար կառուցված օղակաձև ճանապարհ-ատրակցիոնը, ձախակողմյան նկարը՝ Թոմաս Ռոուլենդսոնի]]

Ռիչարդ Տրևիտիկը ծնվել է 1771 թվականի ապրիլի 13-ին Իլլուգանում (Կոռնուոլ)

Միջնակարգ կրթությունն ստացել է Կամբորնում, ջերմոցային տեխնիկայի բնագավառում ինքնակրթությամբ է գիտելիքներն ստացել, ինչը նրան թույլ տվեց ինժեների պաշտոն զբաղեցնել զանազան կազմակերպություններում։ Բարձր ճնշմամբ աշխատող շարժական մեքենաների ստեղծման և կիրառման նախաձեռնողն է («բարձր ճնշման մեքենայի» արտոնագիրն ստացել է 1800 թվականին)։ 1917 թվականից կառուցել է ջերմոցային սայլակառքերի մոդելներ, իսկ 1801 թվականին սկսեց կառուցել սայլակառքերի բնօրինակները, որոնցից վերջինը հաջողությամբ փորձարկվեց Կոռնուոլում և Լոնդոնում (1802-1803)։

Պատմության մեջ առաջին շոգեքարշը՝ «Puffing Devil»-ը, կառուցեց 1801 թվականին, իսկ հետո՝ 1802 թվականին, կառուցեց «Coalbrookdale» շոգեքարշը՝ համանուն ածխի կազմակերպության համար։ 1801 թվականին սրան հաջորդեց անձնակազմով ճանապարհային շոգեքարշը։ Չնայած այս փորձարկման ձախողմանը՝ 1804 թվականին նա Ջ. Սթիլի օգնությամբ կառուցեց անանուն, նեղուղի շոգեքարշ (ավելի ուշ անվանվեց Պենիդարեն («Pen-y-Darren»)՝ ըստ արտադրության վայրի անվանման)՝ Հարավային Ուելսի Մերթիր-Թիդվիլ երկաթուղային ճանապարհի համար։ Այս գնացքաքարշն օգտագործում էր բարձր ճնշման գլան՝ առանց կոնդենսորի՝ օգտագործելով մշակված գոլորշի՝ վառելիքի քարշուժը մեծացնելու համար՝ դրանով իսկ ավելի մեծացնելով մեխանիզմի արդյունավետությունը։ Առաջին շոգեմեքենայի այս ֆունդամենտալ հայտնագործություններն անփոփոխ մնացին մինչև շոգեքարշերի օգտագործման վերջը։ Հասարակության մեծ հետաքրքրվածությամբ պայմանավորված՝ շոգեքարշը հաջողությամբ տեղափոխեց 10 տոննա երկաթ, 5 վագոն և 70 մարդ՝ 4 ժամ 5րոպե տևողությամբ և 15,69 կմ հեռավորությամբ՝ միջինում 8 կմ/ժ արագությամբ։

1803-1804 թվականներին Ջ. Սթիլի օգնությամբ Տրևիտիկը Մերթիր-Թիդվիլ թուջե ճանապարհի համար կառուցեց «Pen-y-Darren» շոգեքարշը, որը բավականին ծանր էր թուջե երկարգծերի համար և չօգտագործվեց։

Ավելի կատարյալ կառուցվածքով շոգեքարշ Տրևիտիկը կառուցեց միայն 1808 թվականին , որը գերազանցեց 30 կմ/ժ արագությունը։ Այն ցուցադրեց Լոնդոնի արվարձանում։ Շոգեքարշն ստացավ «Catch Me Who Can» անվանումը («Բռնիր ինձ, թե կարող ես»)։ Շոգեքարշի պրոպագանդայի նպատակով Տրևիտիկն իր հաշվին այգում կառուցեց օղակապտույտ ճանապարհ , որտեղ «Բռնիր ...»-ն իր արագությամբ մրցում էր ձիերի հետ և զվարճության համար տեղափոխում էր մարդկանց։ Բայց խոշոր ֆինանսիստների կողմից աջակցություն չստանալով՝ Տրևիտիկը սնանկացավ (1811) և 1816 թվականին մեկնեց Հարավային Ամերիկա՝ Պերու, իսկ իսպանա-պերուական պատերազմին անհաջող մասնակցությունից հետո՝ 1827 թվականին, վերադարձավ Անգլիա։

Ռիչարդ Տրևիտիկը մահացել է 1833 թվականի ապրիլի 22-ին Դարթֆորդում՝ աղքատության մեջ։

## Ծանոթագրություններ

## Գրականություն
* 


Replica of trevithick's "Puffing Devil" - geograph.org.uk - 1424283.jpg|«Puffing Devil» շոգեքարշի ռեպլիկան, 1803 թվական
Penydarren replica at NRM 01.jpg|«Pen-y-Darren» շոգեքարշ


Կատեգորիա:Բրիտանացի ճարտարագետներ
Կատեգորիա:Գյուտարարներ
Կատեգորիա:Բրիտանացի գիտնականներ
Կատեգորիա:Ճանապարհորդներ
Կատեգորիա:Անգլիացի գյուտարարներ
Կատեգորիա:Բրիտանացի գործարարներ
Տումուկումակի լեռնային ազգային պարկ

**Տումուկումակի լեռնային ազգային պարկ** (), պարկ Բրազիլիայի  Ամապա և Պարա նահանգներում։ Տեղակայված է Ամազոնյան խոնավ անտառներում։ Հյուսիսից պարկին սահմանակցում են Ֆրանսիական Գվիանան ու Սուրինամը։

## Պատմություն
Տումուկումակին ազգային պարկ է հռչակվել 2002 թվականի օգոստոսի 23-ին, Բրազիլիայի կառավարության կողմից՝ Վայրի բնության համաշխարհային հիմնադրամի հետ համագործակցելուց հետո։ Այն «Ամապա կենսաբազմազանության միջանցք»ի մի մասն է, որը ստեղծվել է 2003 թվականին։ Պահպանումն իրականացվում է Ամազոնի տարածաշրջանի «Պահպանվող տարածքների ծրագրի» կողմից։

## Տեղադրություն
Տումուկումակի լեռնային ազգային պարկն ընդգրկում է 38800 քառ. կմ տարածք, ըստ այդմ այն աշխարհի ամենամեծ արևադարձային ազգային պարկն է։ Այս տարածքը նույնիսկ հասնում է 59000 քառ. կմ-ի, երբ նրա կազմի մեջ մտնում է Գվիանական Ամազոնյան պարկը (ազգային պարկ Ֆրանսիական Գվիանայում)։ Պաշտպանված տարածքների այս համակցությունը ավելի փոքր է, քան Բրազիլիա-Վենեսուելա սահմանի երեք ազգային պարկերի համակարգը։ Դրանք են Պարիմա Տապիրապեկոն, Սերանիա դե լա Նեբլինան և Պիկո դա Նեբլինան, որոնք միասին ունեն 73000 քառ. կմ տարածք։

Սակայն վերջինը, անշուշտ, ավելի փոքր կլինի, եթե Տումուկումակի լեռնային ազգային պարկը և հարակից Գվիանական Ամազոնյան պարկը միավորվեն հյուսիսային Պարայի (Բրազիլիա) պաշտպանված տարածքների հետ, ինչպիսիք են Գրաո Պարա էկոլոգիական կայանը, Մաիկուրու կենսաբանական արգելոցը և ուրիշներ։ Սրա կարևորությունն այն է, որ արդյունքում Գվիանական սարահարթը ամենապաշտպանված տարածքն է և արևադարձային խոնավ անտառների ամենամեծ էկոլոգիական միջանցքն աշխարհում։ Այն անմարդաբնակ տարածաշրջան է և ունի բարձր էկոլոգիական նշանակություն. տեղի կենդանիների տեսակների մեծ մասը՝ հիմնականում՝ ձկներ և ջրային թռչուններ, չեն հայտնաբերվել աշխարհի որևէ այլ վայրում։ Ազգային պարկն ապաստարան է յագուարների, պրիմատների, ջրային կրիաների և հարավամերիկյան արծիվների համար։

Բրազիլիայի Ամապա նահանգի ամենաբարձր կետը գտնվում է այստեղ, այն ունի 701 մ բարձրություն։

Mozilla Firefox դիտարկիչի 4-րդ տարբերակի կոդային անվանումը «Տումուկումակի» է։

## Ծանոթագրություններ

## Աղբյուրներ
* 
* 

## Արտաքին հղումներ
* Amazon natives use Google Earth, GPS to protect rainforest home
* Conservation International - Mountains of Tumucumaque Mountains National Park: Setting a New Conservation Standard

Կատեգորիա:Բրազիլիայի ազգային պարկեր
Կատեգորիա:Կատեգորիա ԲՊՀՄ II
Կատեգորիա:2002 հիմնադրված բնության հատուկ պահպանվող տարածքներ‎
Matoma

**Թոմ Սթրեյթ Լագերգրեն** (, ), նորվեգացի դիջեյ և պրոդյուսեր։

## Կենսագրություն
Թոմ Լագերգրենը ծնվել է Նորվեգիայի Օսենս քաղաքում։ Մանկության տարիներից սկսել է դաշնամուր նվագել սովորել։ Նա համագործացել է հայտնի դաշնակահերներ՝ Հովար Հիմզեի և Լեյֆ Օվե Անդերսոնի հետ։ Թոմը սովորել է Նորվեգիայի բնական և տեխնիկական գիտությունների համալսարանում, որտեղ ստացել է արվեստի բակալավրի աստիճան։ Matoma-ն օգտագործում է համակարգչային ծրագրեր, որպեսզի ստեղծի երաժշտական հատուկ էֆեկտներ, ինչպես նաև այլ երաժշտական գործիքներ։

## Կարիերա
«Free Fallin Tropical Mojito Remix» սինգլը ձայնագրվել է պրոդյուսեր Nelsaan-ի հետ համատեղ։ Matoma-ն առաջարկել է «Universal Germany» ընկերությանը ստեղծել Մառլոն Ռոուդետի «When Beat Drops» երգի ռեմիքս տարբերակը։ The Notorious B.I.G.-ի «Old Thing Back» երգի ռեմիքսը նորվեգական «VG-lista» չարթում գրավել է երկրորդ տեղը։ Նա էնրիկե Իգլեսիասի խնդրանքով ստեղծել է«Bailando (Matoma Remix)» երգի ռեմիքս տարբերակը։

2014 թվականին Matoma-ն ստեղծել է դանիացի դիջեյ Hedegaard-ի «Happy Home»-ի Happy Home (Matoma Remix) ռեմիքս տարբերակ։ Սինգլի ռեմիքսը 2014 թվականի սեպտեմբերին ձայնագրվում է «Copenhagen Records» լեյբլում։ Նույն թվի հոկտեմբերին Matoma-ն ռեմիքսի է վերածել Էմինեմի «Bueiness» երգը։ «Warner Music Norway» լեյբլում Matoma-ն և Nelsaan-ը ստեղծել են «I Don’t Want to Talk About It»-ի ռեմիքս տարբերակը։ Դա Matoma-ի և Nelsaan-ի երկրորդ համատեղ սինգլն էր։

2015 թվականին նա թողարկել է MYNGA-ի «Back Home» երգի ռեմիքս տարբերակը, Կոսմո Կլյանի մասնակցությամբ։

2016 թվականի հոկտեմբերի 15-ին  Matoma-ն համագործակցել է «The Vamps» խմբի հետ, որի հետ միասին ձայնագրել է «All Night» սինգլը։ 2017 թվականին այդ տեսահոլովակը YouTube-ում հավաքել է 286 միլիոնից ավել դիտում։ 2017 թվականի սեպտեմբերի 1-ին Matoma-ն թողարկել է երկրորդ համատեղ սինգլը «The Vamps» խմբի հետ՝ «Staying Up»։

## Սկավառակագրություն
**Ալբոմներ**

* *[[Nakuna Matoma]]* (2016)
* *[[One In A Million]]* (2018)

## Պարգևներ

## Ծանոթագրություններ

## Արտաքին հղումներ
* 
* 
* Matoma-ը  SoundCloud

Կատեգորիա:Բեմական կեղծանուններ
Կատեգորիա:Երաժշտական պրոդյուսերներ
Կատեգորիա:Էլեկտրական երաժշտության ժանրի երաժիշտներ
Կատեգորիա:Նորվեգացի երաժիշտներ